BE8 วิ่ง 3% จับตากำไร Q2 นิวไฮ โต 23% ลุ้นทั้งปี 135 ลบ. โบรกชูเป้า 70 บ.
BE8 บวก 3% จับตากำไรไตรมาส 2 นิวไฮ โต 23% แตะ 27 ลบ. ลุ้นทั้งปี 135 ลบ. มาจากการเติบโตต่อเนื่องของธุรกิจ โบรกแนะนำราคาเป้าหมาย 70 บ.
BE8 บวก 3% จับตากำไรไตรมาส 2 นิวไฮ โต 23% แตะ 27 ลบ. ลุ้นทั้งปี 135 ลบ. มาจากการเติบโตต่อเนื่องของธุรกิจ โบรกแนะนำราคาเป้าหมาย 70 บ.
14 มิ.ย. 2565

ผู้สื่อข่าวรายงานว่าวันนี้ (14 มิ.ย.2565) ราคาหุ้น บริษัท เบริล 8 พลัส จำกัด (มหาชน) หรือ BE8 ณ เวลา 11:36 น. อยู่ที่ระดับ 50.75 บาท เพิ่มขึ้น 1.25 บาท หรือ 2.53% โดยทำจุดสูงสุดที่ 51 บาท และทำจุดต่ำสุดที่ 49 บาท ด้วยมูลค่าการซื้อขาย 72.95 ล้านบาท

บริษัท หลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ ว่า ระยะสั้นคาดกำไรไตรมาส 2/2565 อยู่ที่ 27 ล้านบาท เพิ่มขึ้น 23% จากงวดเดียวกันของปีก่อน และเพิ่มขึ้น 14% จากไตรมาสก่อน เป็น new high ต่อเนื่องจากธุรกิจที่เติบโตอย่างต่อเนื่อง และคาดกำไรปี 2565 เติบโตเพิ่มขึ้น 64% จากงวดเดียวกันของปีก่อน อยู่ที่ 135 ล้านบาท และเติบโตสูงเฉลี่ย 63% ต่อปีในช่วง 3 ปีข้างหน้า จาก 1) การควบรวม X10 ที่เพิ่มรายได้เป็นเท่าตัว 2) ธุรกิจหลักที่เติบโตอย่างต่อเนื่องตามความต้องการด้าน Digital transformation ในตลาด 3) การรุกตลาดภาครัฐที่ยังมีโอกาสมหาศาล 4) การทำ JV, M&amp;A แนะนำราคาเป้าหมาย 70 บาท